Tänaseks on selgunud endise kahevõistleja ja olümpiapronksi Allar Levandi (50) Nõmme kodu varjualuses sõiduauto Jaguar ja maastur BMW X5 põlengust tekkinud kahju suurusjärk – kummagi auto turuväärtuseks on erinevate automüüjate hinnangul ligi 25 000 eurot, kokku seega 50 000 eurot!
«Tegemist oli viis aastat vanade liisitud autodega ja need summad lähevadki firmadele. Jaguariga, millest tulekahju suure tõenäolisusega tekkis, sõitsin mina. BMW X5-ga sõitis minu abikaasa (Anna Levandi – toim.). Eks kindlustus arvutab nende autode turuväärtuse ise välja,» seletab Allar.
Allar viskas pärast põlengut nalja, et suusad jäid ju alles ja ta hakkab nüüd nendega ringi liikuma!